Page:Watty & Meg, or, The wife reformed (1).pdf/6



But, thro' a' the hale creation,
 * Is a mortal vex't like me!

A' night lang he row't an' gauntet,
 * Sleep or rest he coud'na' tak';

Maggy, aft wi' horror hauntet,
 * Mum'lan, startet at his back.

Soon as e'er the mornin' peepet,
 * Up raise Watty, waefu' chiel,

Kist his weanies while they sleepet,
 * Wauken't Meg, an' sought fareweel.

Fareweel, Meg!-Än, O! may Heaven
 * Keep you aye within his care:

Watty's heart ye’ve lang been grievin',
 * Now he'll never fash you mair.

Happy cou'd I been beside you,
 * Happy baith at morn an' e'en;

A'the ills did e'er betide you,
 * Watty aye turn't out your frien'.

But ye ever like to see me
 * Vex't an' sighin', late an' air;

Fareweel, Meg! I've sworn to lea' thee,
 * So thou'll never see me mair.

Meg, a' sabbin', sae to lose him,
 * Sic a change had never wist,

Held his haun close to her bosom,
 * While her heart was like to burst.

O my Watty! will ye lea' me,
 * Friendless, helpless, to despair!

O! for this ae time, forgi'e me:
 * Never will I rex you mair."